CELEX: 32018R0181
Language: et
Date: 2017-10-18 00:00:00
Title: Komisjoni delegeeritud määrus (EL) 2018/181, 18. oktoober 2017, millega muudetakse nõukogu määruse (EÜ) nr 1236/2005 (mis käsitleb kauplemist teatavate kaupadega, mida on võimalik kasutada surmanuhtluse täideviimiseks, piinamiseks või muul julmal, ebainimlikul või alandaval moel kohtlemiseks või karistamiseks) IIIb lisa

13.2.2018   
            
            
               ET
            
            
               Euroopa Liidu Teataja
            
            
               L 40/1
            
         KOMISJONI DELEGEERITUD MÄÄRUS (EL) 2018/181,
   18. oktoober 2017,
   millega muudetakse nõukogu määruse (EÜ) nr 1236/2005 (mis käsitleb kauplemist teatavate kaupadega, mida on võimalik kasutada surmanuhtluse täideviimiseks, piinamiseks või muul julmal, ebainimlikul või alandaval moel kohtlemiseks või karistamiseks) IIIb lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. juuni 2005. aasta määrust (EÜ) nr 1236/2005, mis käsitleb kauplemist teatavate kaupadega, mida on võimalik kasutada surmanuhtluse täideviimiseks, piinamiseks või muul julmal, ebainimlikul või alandaval moel kohtlemiseks või karistamiseks, (1) eriti selle artiklit 12,
   ning arvestades järgmist:
   
               (1)
            
            
               Määruse (EÜ) nr 1236/2005 artikli 7b ja 7e kohaselt on kõnealuse määruse IIIa lisas loetletud, surmanuhtluse täideviimiseks kasutada võidavate teatavate kaupade ekspordiks ja nende kaupadega seotud vahendusteenuse või tehnilise abi osutamiseks vaja luba.
            
         
               (2)
            
            
               Tingimusel, et täidetud on kõnealuse määruse IIIb lisas kehtestatud liidu üldise ekspordiloa kasutustingimused ja nõuded, kehtib luba ekspordi suhtes sellistesse riikidesse, mis on kaotanud surmanuhtluse karistusena kõigi kuritegude eest ning on kinnitanud sellise kaotamise rahvusvahelise kohustuse kaudu. Sellised riigid loetletakse lisa 2. osas.
            
         
               (3)
            
            
               Euroopa Nõukogusse mittekuuluvate riikide puhul hõlmab loetelu riike, mis ei ole mitte ainult kaotanud surmanuhtluse karistusena kõigi kuritegude eest, vaid on ilma reservatsioonideta ratifitseerinud ka kodaniku- ja poliitiliste õiguste rahvusvahelise pakti teise fakultatiivprotokolli.
            
         
               (4)
            
            
               Dominikaani Vabariik, São Tomé ja Príncipe ning Togo on ratifitseerinud protokolli ilma reservatsioonideta ja täidavad seega loetellu lisamise tingimused.
            
         
               (5)
            
            
               Määrust (EÜ) nr 1236/2005 tuleks seepärast vastavalt muuta.
            
         
               (6)
            
            
               Selleks et vältida tarbetut koormust eksportijatele ja pädevatele asutustele, peaksid eksportijad saama esimesel võimalusel kasutada liidu üldist ekspordiluba. Käesolev määrus peaks seepärast jõustuma viivitamata,
            
         ON VASTU VÕTNUD KÄESOLEVA MÄÄRUSE:
   
      Artikkel 1
   
   Määruse (EÜ) nr 1236/2005 IIIb lisas muudetakse 2. osas – Sihtkohad loetelu järgmiselt:
   
               1)
            
            
               Djibouti järele lisatakse kanne „Dominikaani Vabariik“,
            
         
               2)
            
            
               San Marino järele lisatakse kanne „Sao Tomé ja Principe“,
            
         
               3)
            
            
               Ida-Timori järele lisatakse kanne „Togo“.
            
         
      Artikkel 2
   
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. oktoober 2017
      
         
            Komisjoni nimel
         
         
            President
         
         Jean-Claude JUNCKER
      
   
   
      (1)  ELT L 200, 30.7.2005, lk 1.